title: A Bizottság (EU) 2020/706 végrehajtási rendelete (2020. május 26.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 314. alkalommal történő módosításáról

text:
                  27.5.2020

                  HU

                  Az Európai Unió Hivatalos Lapja

                  L 164/49

         A BIZOTTSÁG (EU) 2020/706 VÉGREHAJTÁSI RENDELETE
         (2020. május 26.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 314. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2020. május 21-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést felvesz az azon személyekre, csoportokra és szervezetekre vonatkozó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     A 881/2002/EK rendelet I. mellékletét ezért ennek megfelelően módosítani kell.

                     (4)

                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 26-án.

                  a Bizottság részéről,

                  az elnök nevében,

                  főigazgató

                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletében a „Természetes személyek” rész a következő bejegyzéssel egészül ki:

               „Amir Muhammad Sa’id Abdal-Rahman al-Mawla (eredeti írásmód: أمیر محمد سعید عبد الرحمن المولى) (azonosításra alkalmas névváltozat: a) Abu Ibrahim al-Hashimi al-Qurashi; b) Hajji Abdallah; c) Abu ‘Umar al-Turkmani; d) Abdullah Qardash; e) Abu ‘Abdullah Qardash; f) al-Hajj Abdullah Qardash; g) Hajji Abdullah Al-Afari; h) `Abdul Amir Muhammad Sa'id Salbi; i) Muhammad Sa'id `Abd-al-Rahman al-Mawla; j) Amir Muhammad Sa’id ‘Abd-al-Rahman Muhammad al-Mula; azonosításra csak részben alkalmas névváltozat: a) Al-Ustadh; b) Ustadh Ahmad). Születési ideje: a) 1976.10.5.; b) 1976.10.1. Születési helye: a) Tall’Afar, Irak; b) Moszul, Irak. Állampolgársága: iraki. Egyéb információ: az Al-Qaida in Iraq néven jegyzékbe vett Islamic State in Iraq and the Levant vezetője. A 7d. cikk (2) bekezdésének i) pontjában meghatározott megjelölés időpontja: 2020.5.21.”


title: A Bizottság (EU) 2020/708 végrehajtási rendelete (2020. május 19.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Brousse du Rove” (OEM)]

text:
                  28.5.2020

                  HU

                  Az Európai Unió Hivatalos Lapja

                  L 166/1

         A BIZOTTSÁG (EU) 2020/708 VÉGREHAJTÁSI RENDELETE
         (2020. május 19.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Brousse du Rove” (OEM)]
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Brousse du Rove” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Brousse du Rove” elnevezést be kell jegyezni,

               ELFOGADTA EZT A RENDELETET:

            1. cikk
            A „Brousse du Rove” (OEM) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 19-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 26., 2020.1.27., 8. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2020/709 végrehajtási rendelete (2020. május 20.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Jambon de Bayonne” [OFJ])

text:
                  28.5.2020

                  HU

                  Az Európai Unió Hivatalos Lapja

                  L 166/2

         A BIZOTTSÁG (EU) 2020/709 VÉGREHAJTÁSI RENDELETE
         (2020. május 20.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Jambon de Bayonne” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Franciaország kérelmét, amely a 2139/98/EK bizottsági rendelet (2) alapján bejegyzett „Jambon de Bayonne” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Jambon de Bayonne” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 20-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 2139/98/EK rendelete (1998. október 6.) az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (HL L 270., 1998.10.7., 7. o.).

            (3)  HL C 18., 2020.1.20., 39. o.


title: A Bizottság (EU) 2020/712 végrehajtási rendelete (2020. május 25.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

text:
                  29.5.2020

                  HU

                  Az Európai Unió Hivatalos Lapja

                  L 167/1

         A BIZOTTSÁG (EU) 2020/712 VÉGREHAJTÁSI RENDELETE
         (2020. május 25.)
         a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
         mivel:

                     (1)

                     A 2658/87/EGK rendelet létrehozta az áruk nómenklatúráját (a továbbiakban: KN), amelyet az említett rendelet I. melléklete tartalmaz.

                     (2)

                     A KN 2403 99 10 alszáma alá tartozik a „rágódohány és tubák”, amelyek füst nélküli dohánytermékek.

                     (3)

                     A Közös Vámtarifát, a KN elődjét létrehozó 950/68/EGK tanácsi rendeletet (2) csak négy nyelven, nevezetesen német, francia, olasz és holland nyelven fogadták el. E nyelvi változatokban a jelenleg a 2403 99 10 alszám alá tartozó termékek németül „Kautabak und Schnupftabak”, franciául „tabac à mâcher et tabac à priser”, olaszul „tabacco da masticare e tabacco da fiuto”, hollandul pedig „pruimtabak en snuif” néven szerepelnek.

                     (4)

                     A Közös Vámtarifa 1973. évi – tehát a német, a francia, az olasz és a holland nyelvi változat után kiadott – angol változata a jelenleg a 2403 99 10 alszám alá tartozó termékekre „chewing tobacco and snuff”-ként (rágódohány és tubák) hivatkozik.

                     (5)

                     Angolul a „snuff” szó a dohánytermékek összefüggésében orron át kell beszippantandó, rágásra szánt vagy az ínyre felhelyezendő porított dohánykészítményt jelent. A KN angol nyelvű változata és néhány más nyelvi változat zavart okozott azzal kapcsolatban, hogy a „snuff” kifejezés használatát az orron át beszippantható termékekre kell-e korlátozni, vagy annak jelentése a porított dohányból készült, az ínyre felhelyezhető készítményeket is magában foglalhatja-e.

                     (6)

                     Az uniós jogi aktusok valamennyi különböző nyelvi változata hiteles, de a későbbi nyelvi változatok nem terjeszthetik ki vagy korlátozhatják az említett későbbi nyelvi változatok előtt kihirdetett uniós jogi aktusok hatályát.

                     (7)

                     A német, a francia, az olasz és a holland nyelvi változatból egyértelműen kiderül, hogy a jogalkotó szándéka az volt, hogy a KN 2403 99 10 alszáma alá tartozó termékek körébe csak a rágódohány és az orron át beszippantható dohánytermékek tartozzanak. A KN Unió-szerte egységes értelmezésének és ezáltal a jogbiztonság biztosítása érdekében ezért módosítani kell a 2403 99 10 alszám szövegét annak egyértelművé tétele érdekében, hogy a „snuff” kifejezés csak a tüsszentésre szolgáló dohánytermékeket takarja.

                     (8)

                     Ezért a 2658/87/EGK rendeletet ennek megfelelően módosítani kell.

                     (9)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk

                        A 2658/87/EGK rendelet I. mellékletében meghatározott Kombinált Nómenklatúra második részének 24. árucsoportjában a 2403 99 10 KN-kódhoz tartozó sor helyébe a következő szöveg lép:

                                       „2403 99 10

                                       --- Rágódohány és tubák (tüsszentésre szolgáló dohánytermék)

                                       41,6

                                       –”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Rendelkezéseit 2021. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 25-én.

                  a Bizottság részéről,

                  az elnök nevében,

               Philip KERMODE

                  megbízott főigazgató

                  Adóügyi és Vámuniós Főigazgatóság Főigazgatóság

            (1)  HL L 256., 1987.9.7., 1. o.

            (2)  A Tanács 950/68/EGK rendelete (1968. június 28.) a Közös Vámtarifáról (HL L 172., 1968.7.22., 1. o.).


title: A Bizottság (EU) 2020/713 végrehajtási rendelete (2020. május 27.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  29.5.2020

                  HU

                  Az Európai Unió Hivatalos Lapja

                  L 167/3

         A BIZOTTSÁG (EU) 2020/713 VÉGREHAJTÁSI RENDELETE
         (2020. május 27.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 27-én.

                  a Bizottság részéről,

                  az elnök nevében,

               Wolfgang BURTSCHER

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely  (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 134,8

                                 0

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 207,7

                                 24

                                 BR

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.”


title: A Bizottság (EU) 2020/714 végrehajtási rendelete (2020. május 28.) az (EU) 2020/466 végrehajtási rendeletnek az elektronikus dokumentáció hatósági ellenőrzések és más hatósági tevékenységek elvégzése céljára való felhasználása, valamint az átmeneti intézkedések alkalmazási időszaka tekintetében történő módosításáról (EGT-vonatkozású szöveg)

text:
                  29.5.2020

                  HU

                  Az Európai Unió Hivatalos Lapja

                  L 167/6

         A BIZOTTSÁG (EU) 2020/714 VÉGREHAJTÁSI RENDELETE
         (2020. május 28.)
         az (EU) 2020/466 végrehajtási rendeletnek az elektronikus dokumentáció hatósági ellenőrzések és más hatósági tevékenységek elvégzése céljára való felhasználása, valamint az átmeneti intézkedések alkalmazási időszaka tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 141. cikke (1) bekezdésére,
         mivel:

                     (1)

                     Az (EU) 2017/625 rendelet szabályokat állapít meg többek között a tagállamok illetékes hatóságai által végzett hatósági ellenőrzések és más hatósági tevékenységek tekintetében. Felhatalmazza továbbá a Bizottságot arra, hogy végrehajtási jogi aktus révén megfelelő átmeneti intézkedéseket fogadjon el az emberek, állatok és növények egészségét, valamint az állatjólétet érintő kockázatok visszaszorítása érdekében, amennyiben a Bizottság bizonyítani tudja, hogy egy tagállam ellenőrzési rendszerében súlyos zavar áll fenn.

                     (2)

                     A koronavírus-betegséggel (Covid19) kapcsolatos jelenlegi válság miatti különleges körülmények kezelése érdekében az (EU) 2020/466 bizottsági végrehajtási rendelet (2) lehetővé teszi a tagállamok számára, hogy a hatósági ellenőrzésekkel és más hatósági tevékenységekkel kapcsolatban átmeneti intézkedéseket alkalmazzanak. Az említett végrehajtási rendelet bizonyos feltételek mellett lehetővé teszi a hatósági bizonyítványokra és tanúsítványokra vonatkozó hatósági ellenőrzéseknek és más hatósági tevékenységeknek az ilyen bizonyítványok vagy tanúsítványok elektronikus másolatán történő elvégzését.

                     (3)

                     A zökkenőmentes kereskedelem biztosítása érdekében egyértelművé kell tenni, hogy a hatósági ellenőrzések és más hatósági tevékenységek az eredeti bizonyítványok vagy tanúsítványok bizonyos elektronikus úton benyújtott másolatán is elvégezhetők. Emellett egyértelművé kell tenni, hogy az említett dokumentumok eredeti példányának a technikailag lehetséges legrövidebb időn belül történő benyújtására vonatkozó kötelezettség nem alkalmazandó abban az esetben, ha a hatósági ellenőrzéseket és más hatósági tevékenységeket a kereskedelem-ellenőrzési és szakértői rendszerben (TRACES) létrehozott és benyújtott elektronikus adatok alapján végzik el.

                     (4)

                     Néhány tagállam arról tájékoztatta a Bizottságot és a többi tagállamot, hogy a Covid19-hez kapcsolódó válság miatt az ellenőrzési rendszereik működésében bekövetkező súlyos zavarok, valamint a hatósági ellenőrzések és más hatósági tevékenységek végzésének nehézségei 2020. június 1. után is fenn fognak állni. E súlyos zavarok kezelése, valamint a hatósági ellenőrzések és más hatósági tevékenységek tervezésének és elvégzésének a Covid19-hez kapcsolódó válság alatt történő megkönnyítése érdekében az (EU) 2020/466 végrehajtási rendelet alkalmazási időszakát 2020. augusztus 1-jéig meg kell hosszabbítani.

                     (5)

                     Az (EU) 2020/466 végrehajtási rendeletet ezért ennek megfelelően módosítani kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az (EU) 2020/466 végrehajtási rendelet a következőképpen módosul:

                        1.

                        A 4. cikk helyébe a következő szöveg lép:

                           „4. cikk

                              (1)   A hatósági bizonyítványokra és tanúsítványokra vonatkozó hatósági ellenőrzések és egyéb hatósági tevékenységek kivételesen elvégezhetők:

                                          a)

                                          az ilyen bizonyítványok vagy tanúsítványok eredeti példányának elektronikusan rendelkezésre bocsátott másolatán, feltéve, hogy a hatósági bizonyítvány vagy tanúsítvány bemutatásáért felelős személy nyilatkozatot mutat be az illetékes hatóságnak, amelyben megerősíti, hogy a hatósági bizonyítvány vagy tanúsítvány eredeti példányát a technikailag lehetséges legrövidebb időn belül be fogja nyújtani; vagy

                                          b)

                                          az ilyen bizonyítványokból vagy tanúsítványokból származó elektronikus adatokon, amennyiben ezeket az adatokat az illetékes hatóság a TRACES rendszeren keresztül létrehozta és benyújtotta.

                              (2)   Az e cikk (1) bekezdésében említett hatósági ellenőrzések és egyéb hatósági tevékenységek elvégzésekor az illetékes hatóság figyelembe veszi az érintett állatok és áruk meg nem felelésének várható kockázatát, valamint a vállalkozókat és az (EU) 2017/625 rendelet 1. cikkének (2) bekezdésében említett szabályoknak való megfelelésüket érintő korábbi hatósági ellenőrzések eredményeit.”

                        2.

                        A 6. cikk második bekezdése helyébe a következő szöveg lép:

                                    „Ezt a rendeletet 2020. augusztus 1-jéig kell alkalmazni.”

            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2020. június 2-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 28-án.

                  a Bizottság részéről

                  az elnök

               Ursula VON DER LEYEN

            (1)  HL L 95., 2017.4.7., 1. o.

            (2)  A Bizottság (EU) 2020/466 végrehajtási rendelete (2020. március 30.) a koronavírus-betegség (COVID-19) következtében a tagállamok ellenőrzési rendszereinek működésében tapasztalt súlyos zavarok fellépése során az emberek, állatok és növények egészségét, valamint az állatjólétet érintő kockázatok megfékezésére bevezetendő átmeneti intézkedésekről (HL L 98., 2020.3.31., 30. o.).